Oproep Vir Geestelike Deurbraak In SA - Joy! Digital
Oproep Vir Geestelike Deurbraak In SA
-deur Jericho Walls International Prayer Network
2020 sal die agste jaar van die 7 Days on the Wall-inisiatief wees. Ons sal ons uitroep na God vir 'n geestelike deurbraak verskerp deur vir elke 7 weke 7 dae lank te bid
Buitengewone golf van 24/7 gebed duur voort!
Hierdie inisiatief is tydens die World Prayer Assembly in 2012 in Indonesië gebore toe ongeveer 9 000 afgevaardigdes van meer as 60 nasies bymekaargekom het om vir die nasies van die wêreld te bid. Sedert die begin van 2013 het bykans 5 000 plaaslike kerke, skole en verskillende groepe in Suid-Afrika elk een week geneem om te bid vir geestelike ontwaking, sosiale geregtigheid en vir die wat nog ongered is in hul kerke en gemeenskappe.
Tydens 'n samekoms van leiers van verskillende plaaslike gebedsnetwerke wat aan die begin van 2019 in Kaapstad gehou is, is 'n behoefte aan meer intensiewe gebed voorgestel. Daar is besluit dat elke plaaslike netwerk gevra sal word om die hoeveelheid "Gebedsweke" in hul gemeenskappe te vergroot.
Die missie wat voorlê is om ten minste 50 plaaslike gebedsnetwerke oor die hele land te mobiliseer om 24/7 te bid vir …
Geestelike ontwaking – Jes.62: 6,7
Redding van siele – Handelinge15: 16,17
Sosiale geregtigheid – Lukas18: 7,8
in 7-week-siklusse …
Dit beteken dat elke netwerk gedurende die jaar aan sewe weke van gebed sal deelneem. Al die netwerke sal gedurende dieselfde weke as hier onder genoem, bid. U kan dit oorweeg om elke week enige plaaslike aktiwiteite by u gebedsfokus te voeg.
Week 1: 17 – 23 Feb
Week 2 30 Mrt – 5 Apr
Week 3: 25 – 31 Mei
Week 6: 12 – 18 Okt
Begin vroeg beplan deur verteenwoordigers van verskillende kerke / groepe uit te nooi om weekliks saam te bid / beplan.
Stel ten minste een gebedskamer op met verskillende gebedstasies en nooi verskillende kerke / groepe om deel te neem.
Stel 'n 24/7 gebedskedule op en begin deur te soek na 24 persone wat een uur per dag vir die week kan bid.
Aktiveer aktiewe Whatsapp-groepe vir elke kerk / groep wat deelneem, slegs vir die week van gebed.
Maak tyd ná die eerste week vir gesamentlike danksegging.
Begin dadelik met die beplanning van die volgende week van gebed, sodat julle nie momentum verloor vir die volgende 7-dae-siklus nie.
Vir meer inligting, bronne en getuienisse
Besoek globalprayerwatch.org vir nog bronne en gebedsgids.
Stuur e-pos na watch@jwipn.com om jou groep te registreer.
Nog getuienisse en nuus van oral in die land op ons Face Book-blad by 7Daysonthewall
"Mag ons die groter werke van die Heilige Gees in ons tyd sien, omdat ons opreg God se aangesig soek vir 'n ontwaking wat nie net hierdie nasie sal raak nie, maar ook die res van die wêreld sal beïnvloed!"